ดิฉันอายุ32ปีค่ะ เพิ่งตรวจพบมะเร็งปากมดลูก โดยวิธีการตรวจภายใน และ ตัดชิ้นเนื้อส่งตรวจ โดยพบว่าเนื้อเป็นเนื้อไม่ดี คุณได้แจ้งว่าเป็นในระยะ1B ขนาด4cm. แต่ในตอนนี้ดิฉันยังไม่ทราบถึงเรื่องวิธีการรักษาแต่อย่างใด เลยอยากสอบถามคุณว่า มะเร็งระยะนี้สามารถรักษาให้หายขาดได้มั้ยและด้วยวิธีใด และ มะเร็งระยะนี้จะใช้เวลาในการลุกลามไปยังอวัยะส่วนอื่นได้เร็วแค่ไหน เนื่องจากดิฉันไม่ได้มีอาการเจ็บหรือมีเลือดออกเลย มีแค่เพียงตกขาวที่มีมากกว่าปกติ และมีอาการหน่วงๆบริเวณท้องน้อยนิดหน่อยค่ะ
สวัสดีครับ ระยะ 1 B คือ ระยะที่เซลล์มะเร็งยังอยู่ภายในปากมดลูก ไม่ได้แพร่ออกนอกไปยังเนื้อเยื่อข้างเคียง วิธีการรักษาระยะนี้ จะต้องมีการผ่าตัดเอามดลูกออกหมด และเลาะต่อมน้ำเหลืองในอุ้งเชิงกรานออกด้วย วิธีนี้โอกาสหาย 80% แพทย์อาจพิจารณารักษาเพิ่มเติม โดยการฉายแสงหรือ ให้เคมีบำบัดตามมาด้วย ถ้าผลชิ้นเนื้อ มีการกระจายตัวออกมามากในปากมดลูก ส่วนการจะไปอวัยวะอื่นนานไหม ยังบอกไม่ได้ เพราะดังที่บอกแล้วว่า ได้ผลการรักษา 80% อีก 20 % อาจกระจายไปนอกมดลูกแล้ว แพทย์จะนัดให้มาติดตามอาการเป็นระยะ ครับ เพื่อดูอาการผิดปกติ มะเร็งระยะที่ 1 B มักจะไม่มีอาการอะไร จะมีแค่ตกขาว หรือ เจ็บมีเลือดออกหลังมี พสพ เท่านั้นครับ